Sembilu Kasih

***Sembilu Kasih*** merupakan siri drama televisyen Malaysia 2006 arahan dan konsep asal oleh Yusof Haslam. Berdasarkan daripada siri drama *[[Sembilu (drama)|Sembilu]]* (2004), ia masih mengekalkan Hetty Sarlene dan Zed Zaidi sebagai teraju utamanya. Siri ini memulakan tayangan perdana pada 11 Mei 2006 dan tamat pada 24 Ogos 2007 di TV3 dan TV9. Ia dianggap sebagai drama Melayu paling membosankan dan mengecewakan 2007 pernah ditonton oleh portal hiburan Sensasi Selebriti.

## Sinopsis
Rumahtangga Zetty dan Fendi mulai kembali bergolak setelah mereka kembali daripada berbulan madu. Apatah lagi Fendi kini mulai sibukkan diri dengan penggambaran drama lakonannya bersama Diana, serta sibuk untuk menguruskan karier seni Diana sebagai artis rakaman. Manakala kesempatan itu digunakan Diana untuk merampas semula Fendi daripada Zetty. Diana memulakan rancangan liciknya, iaitu bertunangan dengan pengurusnya, Joe untuk memudahkan dia membuat rancangan. Diana menggunakan status dirinya sebagai tunangan orang agar  Fendi tidak curiga dengan semua rancangan jahatnya. 

Sementara itu kemunculan Faizal, iaitu rakan sekerja baru Zetty menimbulkan rasa cemburu dihati Fendi. Diana menghasut Fendi dengan mengatakan Zetty mempunyai hubungan sulit dengan Faizal. Manakala Zetty semakin marah apabila gosip tentang hubungan Fendi dan Diana kembali bertiup. Tanpa mereka sedari semua itu adalah angkara perbuatan Diana. Zetty kemudian menuduh Fendi telah berlaku curang namun hal tersebut dinafikan Fendi, malah sebaliknya menuduh Zetty mempunyai hubungan sulit dengan Faizal. Mereka kemudian bertengkar  sehingga membuatkan Fendi tidak dapat menahan rasa cemburunya itu lalu mengasari Zetty tanpa sengaja sehingga membuatkan Zetty yang hamil anak pertama mereka ketika itu mengalami keguguran. Selepas insiden keguguran tersebut, Zetty menuntut cerai daripada Fendi. Faizal pula melamar Zetty dan sanggup menerima status Zetty ketika itu walaupun pada mulanya keluarganya tidak bersetuju dengan keputusan tersebut namun mereka akhirnya mengalah. 

Diana akhirnya menerima balasan apabila dia hampir dibunuh oleh bekas tunangannya, Joe. Manakala Joe kemudian diberkas polis. Diana kemudian menemui Zetty untuk meminta maaf dan menjelaskan bahawa kejadian yang menimpa rumah tangga Zetty dan Fendi selama ini adalah berpunca daripada dirinya. Namun bagi Zetty semua penjelasan tersebut sudah tidak berguna lagi apabila dia kini telahpun berpisah dengan Fendi.

## Pelakon

### Pelakon utama
* Hetty Sarlene sebagai Zetty
* Zed Zaidi sebagai Fendi

### Pelakon pembantu
* Faizal Hussein sebagai Azman
* Julia Hana sebagai Maria
* Dato' Aziz Singah sebagai Dato' Osman
* Aznah Hamid sebagai Datin Munah
* Azza Elite sebagai Diana 
* Esma Daniel sebagai Joe
* Fazley Yaakob sebagai Faizal
* Buzen Hashim sebagai Shahrul
* Leez Rosli sebagai Liza
* Sheera Iskandar sebagai Anis
* Syamsul Yusof sebagai Zack
* Azlee Senario sebagai Azlee
* Maimunah Ahmad sebagai Mak Jah
* Aishah Atan sebagai Suriyati
* Elly Mazlein sebagai Mastura
* Majed Salleh sebagai pemilik syarikat rakaman
* Hashim Abdul Rahman sebagai Hashim
* Azlee Senario sebagai Azlee

## Pelakon undangan
* Abon sebagai teman lelaki Suriyati
* Ashraf Muslim
* Diana Danielle sebagai Suzana

## Runut bunyi
* "Suara Kita" - Wings (lagu pembuka) 
* "Sembilu Kasih" - Seven Signs
* "Hamparan Pedu Mengundang Rindu" - Ieda Zikir
* "Siapa Diriku Disisimu" - Hetty Sarlene
* "Syurga Di Hati Kita" - Ziana Zain
*Ukiran Jiwa - Awie

## Pembatalan
Dalam satu kenyataan semasa majlis kesyukuran dan doa selamat *Sembilu Kasih* pada Mac 2007, Datuk Yusof Haslam mengumumkan membuat keputusan untuk menghentikan penerbitan *Sembilu Kasih*. Menurut beliau: "Sebenarnya sudah lama saya hendak tamatkan *Sembilu Kasih* tapi stesen TV minta teruskan. Sekarang ini kalau mendapat permintaan ramai sekalipun saya tidak akan teruskan. Cukuplah dua tahun saya menerbitkan *Sembilu Kasih*. Dulupun dua tahun juga saya menghasilkan *Sembilu*,".

## Lihat juga
* *[[Sembilu (drama)|Sembilu]]* 

## Rujukan